钦定古今图书集成/理学汇编/学行典/第219卷 > 高第
## 钦定古今图书集成/理学汇编/学行典/第219卷 > 高第

按《德安府志》：高第，安陆人。父启科病笃，第食贫，医药
无效，计穷力尽，即割股以求一当妇。某氏曰：翁癯甚
是，可以药妇，恐其少再割肤合上之，启科旋愈。虽古
制惟重守身，割股祗听自为，而第实从痛处起见，妻
更异姓，乃能如是。皆第孝所化。知府旌其门曰“孝偕
伉俪。”知县赠之匾曰“一门双孝。”今补弟子员，亦孝德
之所致也。